SET พลิกบวก 2 จุด โบรกมองตลาดซึมซับยอด “โควิด” – แรงซื้อหุ้นงบเด่น
"ตลาดหุ้นไทย" พลิกกลับมาบวก 2 จุด ด้านโบรกฯมองตลาดซึมซับยอด “โควิด” ไปพอสมควรแล้ว ผสมผสานกับแรงซื้อหุ้นที่รายงานงบออกมาเติบโต
17 พ.ค. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 15.20 น. อยู่ที่ระดับ 1,551.87 จุด บวก 2.39 จุด หรือ 0.15% มูลค่าการซื้อขาย 72,351.72 ล้านบาท
คาดดัชนีแกว่งแดนลบแต่จะรีบาวด์ขึ้นมาหลังลงไปต่ำที่ 1,530 +/- จุด โดยไม่มีหุ้นหรือกลุ่มใดๆ เด่นขึ้นมา ส่วนหนึ่งมาจากแรงกดดันหลังจำนวนผู้ติดเชื้อในประเทศพุ่งขึ้น โดยแรงขายหนักๆ เริ่มหาย ขณะที่แรงซื้อก็ยังกล้าๆ กลัวๆ จึงนำจะทำให้ดัชนีภาคบ่ายอยู่ในภาวะซึม แต่หากมีแรงกดหรือไล่ซื้อเข้ามาก็น่าจะได้แค่ กรอบ 1,530-1,550 จุด
โดยมองว่าการแกว่งตัวลงแรงๆ ของดัชนีในระดับต่ำกว่า 1,500 จุด ไม่นำจะเกิดขึ้นอีก เพราะแนวโน้มการคาดการณ์กำไรต่อหุ้นของตลาดรวมยังเพิ่มขึ้น
ขณะที่แรงกดจาก COVID-19 ตลาดซึมซับมาพอสมควรแล้ว หุ้นที่น่าสนใจ คือ หุ้นที่งบไตรมาส 1/64 ออกมาแล้วแต่ราคาหุ้นลงมาลึก อย่าง CPALL โดยมีแนวรับที่ 1,532-1,530 และ แนวต้านที่ 1,545-1,550 จุด